open-index/open-wikipedia-markdown huggingface dataset:
בניין מינהל החינוך (חולון)

**בניין מינהל החינוך** בחולון הוקם בשלהי שנות השישים ושימש שנים רבות את הספרייה הציבורית המרכזית של העיר. בעקבות העברת הספרייה אל המדיטק נפתח במקום המוזיאון הישראלי לקריקטורה ולקומיקס. בזכות צורתו המיוחדת והיותו סמל בתרבות המקומית בחולון הוכרז בניין מינהל החינוך על ידי עיריית חולון כמבנה לשימור.

## תולדות המבנה
במחצית שנות השישים הוחלט בעיריית חולון להקים מבנה ציבורי חדש שישמש כמתנ"ס עירוני וישרת את האוכלוסייה המתגוררת במרכז העיר. המבנה החדש שהיה בשלב זה בעל קומה אחת בלבד, תוכנן על ידי משרד האדריכלים בר-הרשקוביץ מתל אביב והחל להיבנות בסוף שנות השישים.

באותה עת פעלה בחולון ספרייה מרכזית שנפתחה בשנת 1963 וישבה במבנה יד לבנים בעיר. המקום היה צר מלהכיל את הספרים הרבים שהצטברו בו, ובעירייה הוחלט להקים מבנה ייעודי שישמש את הספרייה. בהמשך הוחלט לשנות את יעודו של המבנה החדש שעמד בפני השלמה ולהעביר אליו את הספרייה המרכזית של חולון.

בעקבות הצלחת הספרייה והמספר הגדול של המבקרים שפקדו אותה הוחלט באמצע שנות השבעים להרחיב את המבנה ולהוסיף לו קומה שנייה. בשלב זה, שהושלם בשנת 1976, נוסף לבניין גם המגדל המאפיין אותו, אשר הכיל את חדר המדרגות שהובילו אל הקומה השנייה של הספרייה. בעקבות ההרחבה הועברה ספריית העיון למבוגרים אל הקומה השנייה של המבנה, ובקומה הראשונה נותרו ספריית ההשאלה, הספרייה לילדים ומשרדי ההנהלה.

ספריית מיטרני שימשה שנים רבות את תושבי חולון כמרכז תרבותי שהתקיימו בו תערוכות, הרצאות ופעילויות חינוך שונות.

בשנת 2004, בעקבות העברת הסיפרייה העירונית של חולון אל המבנה החדש של המדיטק, הוקצתה קומת הקרקע של מבנה הספרייה לשעבר לשימוש משרדי מחלקת החינוך של העירייה.

בחלל שהתפנה בקומה השנייה הוחלט להקים את המוזיאון הישראלי לקריקטורה ולקומיקס, אשר נפתח לציבור בשנת 2007. תהליך הפיכת החלל הפתוח של המבנה למוזיאון פעיל תואר בהרחבה על ידי גלית גאון שליוותה את הקמת המוזיאון.

בזכות היותו של המבנה "בעל חזות צורנית ייחודית", ובזכות היותו של הבניין "סמל במורשת התרבותית של העיר", הוחלט על ידי העירייה בשנת 2012 לשלב את בניין מנהל החינוך בתוכנית המתאר המקומית שעסקה בשימור המורשת הבנויה של העיר ולהכריז עליו כמבנה לשימור.

## קישורים חיצוניים

* תוכנית מתאר מקומית חולון 2030 - פרק 10 :חולון - שימור המורשת הבנויה, יולי 2012
* אורן שטרנברג, נא לשמור על השקט: ביקור נוסטלגי בספריות של חולון, 6.1.18
* גלית גאון, בלוג מוזיאלי עברי - הקמתו של המוזיאון הישראלי לקריקטורה ולקומיקס חולון

## הערות שוליים

קטגוריה:חולון: מבנים
חיות כיס (הסכת)

**חיות כיס** הוא הסכת בנושאי כלכלת ישראל של תאגיד השידור הציבורי "כאן". את ההסכת מגישים העיתונאים שאול אמסטרדמסקי, צליל אברהם, אלון אמיצי וענת קורול גורדון. בעבר הגישו את חלק מפרקי הההסכת דנה פרנק והילה ויסברג. את ההסכת עורך תומר מיכלזון ומפיקה ליהיא צדוק. בעבר ערכו את ההסכת נעה בן הגיא, ורום אטיק. ההסכת נוצר כחלק מדסק הכלכלה "כאן כלכלי" של חטיבת הדיגיטל של תאגיד השידור. עם סגירת הדסק עבר לחטיבת ההסכתים של התאגיד, "כאן הסכתים".

הפרקים נחלקים בין כאלו שעוסקים בנושאים כלכליים קלאסיים, כמו יוקר המחיה, דיור, תחרות ועוד, לבין כאלו שעוסקים בנושאים שונים מזווית כלכלית, ביניהם ספורט, תרבות, טכנולוגיה, אוכל, וחינוך. בפרקי התוכנית התראיינו: ד"ר קרנית פלוג, מיכל הלפרין, פרופ' דן אריאלי, שי באב"ד, שי אגסי, פרופ' אביה ספיבק, ניר ברקת, רחל עזריה ואחרים.

ב-2020 "חיות כיס" היה ההסכת המואזן ביותר בישראל, עם כ-300 אלף הורדות בחודש. בנובמבר 2019, זכה ההסכת בפרס מיוחד על פעילות רדיו דיגיטלית מטעם אגודת העיתונאים.

קיימת קבוצת פייסבוק המיועדת לדיונים בנושאי כלכלה ופרקי הפודקאסט, המנוהלת על ידי אנשי "חיות כיס" וחטיבת הדיגיטל של כאן 11.

## היסטוריה
פרקי התוכנית עולים לרשת מדי שבוע מאז 19 בדצמבר 2016, ואורכם הוא כ-30 דקות. ההסכת משודר גם בתחנת הרדיו כאן תרבות. בנוסף, פרנק ואברהם מגישות סרטונים בערוץ הדיגיטל של כאן באותו השם.

ב-5 ביוני 2019 הפודקאסט חזר לעונה שנייה, עם פרק בשידור חי, ה-104 במספר, "החלום הישראלי".

ב-3 בנובמבר 2021 הפודקאסט חזר לעונה שלישית, עם פרק 213, "מבוא לכסף". ב-13 ביולי 2022 הפודקאסט חזר לעונה רביעית, עם פרק 238, "מחדשים חוזה".

בינואר 2026, באחד מטוריו ב"כלכליסט" פרסם שאול אמסטרדמסקי אודות אתר לפודקאסט שבנה באמצעות קלוד קוד, כלי וייב קודינג מוביל המיועד לאנשים שאינם יודעים קוד. האתר נקלע למרכז מאבק קטן שבו מתכנת ניסה להמחיש את האבטחה הדלה שמאפיינת את האתרים שנכתבים באופן הזה. הוא כתב תכנה בת 3 שורות שאיפרה התקפת DDOS על האתר ולמעשה להשביתו באופן זמני בקלות.

## סדרות המשך
* גורי כיס - פרקים המוקדשים למענה על סוגיות ושאלות כלכליות לילדים וצעירים פרק נוסף הוקדש לתהיות כלכליות של עולים חדשים.
* חיות ביס - פרקים המוקדשים לכלכלה שמאחורי האוכל. הסדרה הושקה בפרק ה-100 של הפודקאסט, שעסק בטחינה.
* חלומות גדרה - סדרה קצרה שעסקה בתוכנית מחיר למשתכן.
* איך הגעתי לכאן - נשים בכירות מספרות על דרכן לצמרת. בין המרואיינות: אמי פלמור, מקסין פסברג, נדין בודו-טרכטנברג, פיונה דרמון וחגית לרנאו. הסדרה החלה בהגשתה של הילה ויסברג ונמשכה בהגשת גיל מרקוביץ.

## ראו גם
* משחקי הכיס

## קישורים חיצוניים

* חיות כיס באתר "כאן"
* חיות כיס באתר Podcast-il

## הערות שוליים

קטגוריה:פודקאסטים ישראליים
קטגוריה:תאגיד השידור הישראלי: תוכניות וסדרות רדיו
קטגוריה:כלכלת ישראל בתרבות
אוניברסיטת יוטה

**אוניברסיטת יוטה** (באנגלית: **University of Utah**; בקיצור: **UofU** או **The U**) היא אוניברסיטה ציבורית בסולט לייק סיטי, שבמדינת יוטה בארצות הברית. האוניברסיטה הוקמה ב-1850 ולומדים בה נכון ל-2019 כ-33,000 סטודנטים.

## היסטוריה
האוניברסיטה נוסדה בסולט לייק סיטי ב-28 בפברואר 1850 ונקראה תחילה אוניברסיטת דזרט (University of Deseret), הפעילות הופסקה ב-1852 בהיעדר תקציב. ב-1867 חודשה הפעילות במתכונת מצומצמת, כבית ספר למינהל עסקים וב-1869 חזרה לפעילות באופן מלא. ב-1894 שונה שם המוסד לאוניברסיטת יוטה והוענק לה שטח של 60 אקר (240 דונם) מאדמות הבסיס הצבאי . במהלך השנים סופחו לשטחה שטחים נוספים מהבסיס.

באולימפיאדת סולט לייק סיטי (2002) שימשו מבני האוניברסיטה לאירוח הכפר האולימפי.

ב-2019 צורפה האוניברסיטה לאיגוד האוניברסיטאות האמריקניות.

בשטח הקמפוס פועל , , , מרכז אורתופדי, מכון נוירופסיכיאטרי,  ו. בתחום התרבות פועל בשטח האוניברסיטה ,  ו.

## קולג'ים ובתי ספר
* 
*  ע"ש 
* בית ספר לשינוי תרבותי וחברתי
* בית הספר לרפואת שיניים
* הקולג' לחינוך
* 
* הקולג' לאמנויות יפות
* הקולג' לבריאות
* הקולג' להצטיינות
* הקולג' למדעי הרוח
*  ע"ש קוויני
* הקולג' למכרות ומדעי כדור הארץ
* הקולג' לסיעוד
* הקולג' לרוקחות
*  
* הקולג' למדעי החברה וההתנהגות
* הקולג' לעבודה סוציאלית

## קישורים חיצוניים

* 

* 
* היסטוריה של האוניברסיטה

*
יוטה
קטגוריה:סולט לייק סיטי
יוטה
משפחת פולאני (פולאצ'ק)

ממוזער|מיכאל (מיהאי) פולאני, אחד מחברי המשפחה הבולטים
**משפחת פולאני (פולאצ'ק)** (בהונגרית: **Polányi (Pollacsek) család**) הייתה משפחה יהודית-הונגרית שחבריה מילאו תפקיד מרכזי בהיסטוריה ההונגרית ומילאו תפקיד מרכזי בחיים האינטלקטואליים ההונגריים.

## אילן היוחסין
**חנוך פולאצ'ק** (המאה ה-18 - ?)
* B1 **מיהאי פולאצ'ק** (1790 לערך - 1850 לערך); אשתו: רגינה פולצ'ק
** C1 **וילמוש פולאצ'ק**
** C2 **אדולף פולאצ'ק** (1810 - 1871); אשתו: ז'ופיה שלזינגר
*** D1 **מיהאי פולאצ'ק**, מהנדס (ינואר 1848 - ינואר 1905); אשתו: ווהל ססיליה (וילנה, 1862 - 1939) הייתה פובליציסטית
**** E1 **לאורה** **פולאני** **(פולאצ'ק)** (וינה, 1882 - 1959); בעלה: שאנדור סטרייקר (1869 - 1955)
***** F1 **[[אווה צייזל]]** (נולדה **אווה עמליה סטריקר** בודפשט, 13 בנובמבר 1906 - ניו יורק, 30 בדצמבר 2011) קרמיקאית, מעצבת תעשייתית. בעלה: הנס צייזל (1905 - 1992)
**** E2 **אדולף פולאני (פולאצ'ק)** (וינה, 1883 - סאו פאולו, 1966); אשתו: פרידה סצ'י
***** F1 **טמאש פולאני** (תומאס ג. פולאני 1918 - 2007); אשתו: אליז רווס.
**** E3 **[[קרל פולאני]]** (וינה, 25 באוקטובר 1886 - פיקרינג (קנדה), 23 באפריל 1964) היסטוריון כלכלי, פילוסוף חברתי, פוליטיקאי חברתי.
**** E4 **[[מיכאל פולני|מיכאל פולאני]]** (בודפשט, 11 במרץ 1891 - נורת'המפטון, 22 בפברואר 1976) מדען, כימאי, כלכלן, פילוסוף; אשתו: מגדה קמני.
***** F1 **[[ג'ון פולני|ג'ון פולאני]]** (ברלין, 23 בינואר 1929 -) כימאי, חתן פרס נובל בכימיה.
**** E5 **פאל פולאני (פולאצ'ק)** (בערך 1893 - 1904)
**** E6 **ז'ופיה פולאני (פולאצ'ק)** (18 בספטמבר 1888 - מחנה הריכוז דכאו (?), בערך 1941); בעלה: אגון סצ'י ( וינה, 13 במרץ 1882 - מחנה הריכוז דכאו, 7 באפריל 1941)
***** F1 **קארוי סצ'י** (15 ביולי 1919 - בערך 1941)
*** D2 **וילמה פולצ'ק**; בעלה: ליפוט זיידלר
**** E1 **[[ארנה זיידלר]]** (אוז'הורוד, 18 במרץ 1886- מוסקבה, 1938 / 1940. ) קצין, קולונל בצבא האדום ההונגרי; אשתו: אסטלה שרה מינץ
**** E2 **אמי זיידלר**; בעלה: אמיל לדרר ( פלזן, 22 ביולי 1882 - ניו יורק, 29 במאי 1939) סוציולוג.
**** E3 **[[אירמה זיידלר]]** (1893 - 1911); בעלה: קארוי רתי (1884 - 1921); צייר, היא הייתה אהובתו של גירגי לוקאץ' בצעירותו.
*** D3 **תרזה פולאצ'ק**; בעל: לא ידוע
**** E1 **אדן פור** (בסביבות 1883 - בערך 1973)
*** D4 **קלמנטינה פולאצ'ק** (1844 - ?); בעלה ד"ר ליפוט פולגארדי (1828-1901)
*** D5 **לואיזה פולאצ'ק** (1846 - ?); בעלה: דיולה שלזינגר
**** E1 **שמואל ארווין שלזינגר**, 23 באוגוסט 1877 - בודפשט, 30 בספטמבר 1918) מדען חברתי, ספרן, מנהל ספרייה, מהפכן אנרכו-סינדיקליסטי.
*** D6 **[[קארוי פולאצ'ק]]** (בערך 1845 - ?); אשתו: אירמה פולצ'ק
**** E1 **מטילד** **פולאצ'ק**; הבעל:מארק וודרש (ויינברגר) (אוז'הורוד 13 בספטמבר 1870 - בודפשט, 12 באוגוסט 1961) פסל.

## מקור המשפחה
מוצא המשפחה במזרח, כנראה ברוסיה. בזקרפטיה, בעיר אוז'הורוד שהייתה בתחומי האימפריה האוסטרו-הונגרית פעלה טחנת קמח במאה ה-18 שהייתה בבעלות המשפחה. בן המשפחה הראשון הידוע, חנוך פולצ'ק, היה חקלאי במחוז ארווה ושילם יותר מיסים מכל שאר היהודים במחוז. חלק מהמשפחה עבר מאוחר יותר לווינה בסוף המאה ה-19.

## לקריאה נוספת
* ארז'בט ווזר: דורות ספרותיים: תולדות משפחת פולאני במסמכים (1986)
* אווה גאבור: הארכיון המשפחתי של משפחת פולאני
* אנדרה צייזל: מדענים, גנים, דילמות (2002)
* ורה בקש: משפחת פולאני וההתחלות של הפסיכואנליזה
* סקירה

## הערות שוליים

*
קטגוריה:יהודים הונגרים
קטגוריה:משפחות יהודיות בהונגריה
צ'ר

**צ'ר** (בהונגרית: **Csér**) הוא כפר זעיר מאוד במחוז גיור-מושון-שופרון, שבצפון-מערב הונגריה.
ככפרים רבים באירופה, אוכלוסיית הכפר נמצאת במגמת ירידת מ-62 תושבים בשנת 1990 עד ל-29 תושבים בלבד בשנה 2019.
## יהודי צ'ר
בצ'ר חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
אצטדיון סנט'אליה

**אצטדיון סנט'אליה** (באיטלקית: **Stadio Comunale Sant'Elia**) היה אצטדיון שמוקם בקליארי שבאיטליה. במשך כ-40 שנים שימש האצטדיון בתור מגרשה הביתי של קבוצת הכדורגל של קליארי מסרייה א'. האצטדיון נהרס בשנת 2017 ולידו נבנה אצטדיון זמני בשם "סרדיניה ארנה" שם שיחקה קליארי עד לבנית אצטדיונה החדש.

## היסטוריה
אצטדיון סנט'אליה נפתח בשנת 1970 לאחר תואר ה"סקודטו" (אליפות איטליה) הראשון (ועד היום היחידי) של קבוצת קליארי, והחליף את האצטדיון הישן של הקבוצה אצטדיון אמסיקורה. האצטדיון היה יכול להכיל כ-60 אלף מקומות (אולם האצטדיון הכיל עוד יותר מכך בשיאו כ-70 אלף צופים במשחק של קליארי נגד סנט אטיין).

האצטדיון עבר שינויים נרחבים לקראת מונדיאל 1990 שנערך באיטליה, על מנת להתאימו לסטנדרט של פיפ״א, במסגרתם הופחתה תכולתו לכ-40 אלף צופים. במונדיאל עצמו אירח האצטדיון 3 משחקים של בית ו' שכלל את נבחרות: אנגליה, הולנד, מצרים ואירלנד. האצטדיון שימש גם לאירועי ספורט רבים אחרים. לפני עונת 2002/2003 האצטדיון עבר בנייה מחדש, גם בעקבות מצבה הרעוע של הקבוצה שהתנדנדה בין סרייה א' לסרייה ב', ונבנה יציע חדש מעל מסלול הריצה שהיה בעבר והיציעים האחרים קורבו לדשא, אך החלק האחורי של היציעים לא היו כשירים לאכלוס, ותכולת האצטדיון לאחר בנייתו מחדש הופחתה בכחצי ל-23,486 מקומות, ובעקבות כך הגורמים הקשורים למהלך זה ספגו ביקורת קשה בעיתונות.

נשיא מועדון הכדורגל של קליארי, מאסימו סלינו, הכריז כי ברצונו לבנות אצטדיון חדש לקבוצה, אולם ראש העירייה של קליארי, אמיליו פלוריס, התנגד למהלך וזאת למרות רצונו של סלינו לממן את הבנייה. למרות זאת התוכנית לבניית האצטדיון החדש הוצגה בספטמבר 2007, כשמועדון הכדורגל קליארי בעצמו נושא בהוצאות. הפרויקט הציג אצטדיון בן 25 אלף מקומות, שבנייתו הייתה צפויה להתחיל באוגוסט 2009 ולארוך שנה בלבד. יותר מאוחר ב-2009 הציגה הקבוצה תוכניות לרצונה לבנות את ה"קאראליס ארנה" ושיהיה מועמד לאירוח משחקים ביורו 2016, אצטדיון שהיה צפוי להכיל 30 אלף צופים, חדר אירוח מיוחד, מסעדה ובית קפה, אך הפרויקט לבסוף לא יצא אל הפועל.

במשך השנים הבאות לקליארי היו בעיות בטיחות באצטדיון והיא עזבה אותו לסירוגין במשך השנים בעקבות חוסר הסכמות או חוסר באישורים לאצטדיון מצד ההתאחדות האיטלקית, והתכולה שלו הופחתה לכ-16 אלף בלבד בעקבות בעיות בטיחותיות.

### אצטדיון סרדיניה ארנה
שמאל|ממוזער|300px|אצטדיון סרדיניה ארנה, 2017
סרדיניה ארנה הוא האצטדיון הזמני של המועדון שם הוא משחק נכון להיום. בדצמבר 2015 הציג המועדון קליארי את פרויקט האצטדיון החדש שנבנה בין ה-21 אלף מקומות כולל מתחם חנויות ומסעדה. התוכנית אושרה על ידי המועצה המקומית בפברואר 2017, והעבודות החלו כבר באפריל 2017.
כיוון שעזיבה של התחום המוניציפלי לא באה בחשבון עבור האוהדים והמועדון, עלה רעיון לבנות אצטדיון זמני בצמוד לסנט'אליה על מנת לאפשר לקבוצה לארח את משחקיה במקביל לבנייה של האצטדיון המתוכנן החדש. באביב 2017 החלו העבודות לבניית האצטדיון הזמני בחניון הסמוך לסנט'אליה, שנקרא "סרדיניה ארנה" (Sardegna Arena). האצטדיון נבנה באופן מינימליסטי ביותר עם מבנה מתכתי בנוי מראש שמחופה חיצונית על ידי פאנל עץ ופלסטיק. סה"כ האצטדיון מכיל 16,416 מקומות, ועלות הקמתו הייתה 8 מיליון יורו בלבד, סכום נמוך במיוחד לבניית אצטדיון שמאושר למשחק בסרייה א'. האצטדיון החדש של הקבוצה, שנבנה על הריסות הסנט'אליה הישן, צפוי להיות מוכן בשנת 2021.

## קישורים חיצוניים

* 

סנט'אליה
סנט'אליה
סנט'אליה
קטגוריה:סרדיניה
קטגוריה:קליארי (כדורגל)
סנט'אליה
באת לי פתאום

"**באת לי פתאום**" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמרת הישראלית רוני אלטר. השיר יצא לאור ב-12 בדצמבר 2019, כסינגל הרביעי מתוך האלבום שקופים, על ידי חברת התקליטים הד ארצי.

## רקע וכתיבה
השיר נכתב והולחן על ידי קרן פלס והופק על ידי גלעד שמואלי.

במקור השיר הוצג בשם "צל על העולם", איתו פלס הופיעה במהלך סיבוב ההופעות "לבד על הפסנתר" בשנת 2015. לשיר זה היה לחן זהה, אך מילות חלק מהבתים וחלקים מהפזמון השתנו בגרסה הסופית של השיר. השיר "צל על העולם" פנה במקור לגבר, בניגוד לשיר הסופי הפונה לאישה. פלס שרה את השיר במהלך כל סיבוב ההופעות שלה באותה שנה. בשנת 2019 החלה לשיר את השיר בגרסתו הסופית במסגרת סיבוב ההופעות האקוסטיות שלה.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של פלס ב-12 בדצמבר 2019, בסמוך לצאתו כסינגל. בקליפ ניתן לראות את פלס ואלטר משוטטות ברחובות העיר פריז. צילומי הווידאו הקליפ נעשו בפריז שבצרפת במהלך חודש נובמבר באותה שנה.

## ביצועים נוספים
ב-10 באפריל 2020 ביצעה פלס את השיר ביצוע מיוחד חוצה יבשות שכלל 25 זמרות ומוזיקאיות מרחבי העולם.

ב-17 בספטמבר של אותה שנה ביצעה פלס את השיר בשיתוף מירי מסיקה במועדון הבארבי בתל אביב, במסגרת מצעד הפזמונים העברי השנתי של גלגלצ ו-ynet לשנת ה'תש"ף, בו השיר הגיע למקום ה-15.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי קרן פלס
קטגוריה:שירי רוני אלטר
קטגוריה:דואטים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי גלעד שמואלי
קטגוריה:סינגלים בהוצאת הד ארצי
ת'רל ביילי

**ת'רל לי ביילי** (באנגלית: **Thurl Lee Bailey**; נולד ב-7 באפריל 1961) הוא כדורסלן עבר אמריקאי, אשר שיחק באופן פעיל בין השנים 1983–1999. ב-12 עונותיו בליגת ה-NBA רשם ממוצעים כוללים של 12.8 נקודות, 5.1 ריבאונדים, 1.4 אסיסטים ו-1.2 חסימות למשחק.

## קריירת מכללות
ביילי נולד וגדל בוושינגטון די. סי., ובין השנים 1979–1983 למד באוניברסיטת המדינה של קרוליינה הצפונית אשר בעיר ראלי. בעונת 1982/1983 הוביל את קבוצת הכדורסל של האוניברסיטה לזכייה השנייה בתולדותיה בטורניר אליפות המכללות, עם ממוצעים של 16.4 נקודות, 7.7 ריבאונדים ו-2.6 חסימות למשחק. במשחק הגמר גברה קבוצתו על אוניברסיטת יוסטון, אותה הובילו האקים אולאג'ואן וקלייד דרקסלר, הודות להטבעה בשנייה האחרונה של השחקן לורנזו צ'ארלס. בשנת 2016 הוזמנו כל חברי קבוצת האליפות לבית הלבן על ידי נשיא ארצות הברית ברק אובמה.

## קריירה מקצועית
בדראפט ה-NBA 1983 נלקח ביילי על ידי יוטה ג'אז בבחירה השביעית. בעונתו הראשונה ביוטה קלע 8.5 נקודות בממוצע למשחק, נבחר לחמישיית הרוקיז של העונה וסייע לקבוצה להעפיל לפלייאוף ה-NBA, לראשונה בתולדותיה. בעונת  שימש כשחקן חמישייה קבוע וקלע 15.8 נקודות למשחק, וב-6 העונות הבאות תפקד כמחליפו מהספסל של קארל מלון. בעונות  ו- קלע 19.6 ו-19.5 נקודות בממוצע למשחק, בהתאמה, ובשתיהן סיים במקום השני בהצבעות לפרס השחקן השישי של העונה (אחרי רוי טארפלי ואדי ג'ונסון, בהתאמה). בכל 8 עונותיו המלאות עם הג'אז העפילה הקבוצה לפלייאוף, אולם באף אחת מהן לא צלחה את הסיבוב השני.

בנובמבר 1991, לאחר מעט יותר מ-8 עונות ביוטה, נשלח ביילי בטרייד למינסוטה טימברוולבס בתמורה לטיירון קורבין. ב-3 עונותיו במינסוטה שימש בעיקר כשחקן ספסל, וקלע 8.8 נקודות בממוצע למשחק.

בקיץ 1994 עזב את ה-NBA ועבר לשחק עבור פאניוניוס מליגת העל היוונית, תחת המאמן דושאן איבקוביץ'. בין השנים 1995–1997 שיחק בפלקנסטרו קאנטו האיטלקית, ובעונת 1997/1998 שיחק באולימפיה מילאנו, אשר הפסידה בגמר גביע ספורטה מול ז'לגיריס קובנה.

לקראת עונת  המקוצרת חזר לשחק ביוטה ג'אז, וב-43 משחקיו בעונתו האחרונה בקריירה קלע 4.2 נקודות בממוצע למשחק.

## קישורים חיצוניים

* 

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מורמונים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת המדינה של קרוליינה הצפונית
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני מינסוטה טימברוולבס
קטגוריה:כדורסלני פאניוניוס
קטגוריה:כדורסלני קאנטו
קטגוריה:כדורסלני אולימפיה מילאנו
קטגוריה:אמריקאים שנולדו ב-1961
רם ברגמן

**רם ברגמן** (נולד ב-1970) הוא מפיק קולנוע ישראלי, ידוע בזכות הפקת הסרטים ההוליוודיים: "בריק", "לופר", "מלחמת הכוכבים - פרק 8: אחרוני הג'דיי", ו"רצח כתוב היטב", שכולם נכתבו ובוימו על ידי ריאן ג'ונסון.

## ביוגרפיה
ברגמן נולד וגדל בראשון לציון, לאביו הייתה חנות למטבחים ואמו עבדה כמזכירה ביקבי כרמל. כנער שיחק בקבוצת הכדורגל מכבי תל אביב. לאחר הצבא חבר הציע לברגמן להצטרף לקורס לקולנוע באוניברסיטה הפתוחה, לאחר שעבד על סרט קצר נטש את הלימודים, החליט שהוא רוצה להתמקד בהפקת סרטים ולנסות את מזלו בארצות הברית.

## קריירה
ברגמן ירד תחילה לניו יורק ואחר כך עבר ללוס אנג'לס, ב-1991, בעקבות אחיו המתופף טל ברגמן, שניגן באותה עת עם כוכב הרוק הבריטי בילי איידול. הוא החל לעבוד בהוליווד כעוזר הפקה, תוך שהוא גם "מנסה להבין איך לעשות סרטים" ובאותה השנה הפיק את סרטו הראשון, ולמד את המקצוע בזמן העבודה. באחד ההפקות פגש במפיקה והבמאית דנה לוסטיג, ויחד החליטו להקים חברת הפקות משלהם.

חברת ההפקות של ברגמן ולוסטיג התמחתה בהפקות דלות תקציב, חלקן לא זכו להגיע לבתי הקולנוע, הפיקה כ-15 סרטים, כולל הסרט "סטריפטיז באיגואנה הכחולה" בכיכובה של דריל האנה משנת 2000, עד שהגיעה הההצלחה הגדולה. בשנת 2004, ברגמן פגש את הבמאי-התסריטאי ריאן ג'ונסון בזמן שג'ונסון ניסה ליצור את הסרט "בריק". ברגמן נזכר: "ריאן ניסה לעשות את הסרט הזה במשך שבע שנים אחרי שיצא מבית הספר וכשקראתי את התסריט, הבנתי שמעולם לא ראיתי דבר כזה." בעזרתו של ברגמן ג'ונסון הצליח להפיק את הסרט בהוצאה כספית נמוכה משמעותית. ברגמן תיאר את מערכת היחסים שלהם, כשאמר "אתה לא חושב כשאתה מתחיל למה זה יכול להוביל. אתה פשוט מתמקד ביצירת הסרט, אבל היום אנחנו שותפים ואני חושב שאני אהיה האיש המאושר ביותר אם אוכל להמשיך לעשות איתו סרטים עד סוף חיי". הסרט זכה בפרס מיוחד מטעם חבר השופטים בפסטיבל הסרטים סאנדנס בשנת 2005, ולשבחי מבקרי הקולנוע.

ב-2006 הפיק את הסרט "איזה מין הורים" בכיכובו של דני דה ויטו.

ב-2008 הפיק את הסרט "הנוכלים בלום". בו כיכבו שני השחקנים זוכי האוסקר אדריאן ברודי ("הפסנתרן") ורייצ'ל וייס ("הגנן המסור") על פי תסריט של ריאן ג'ונסון.

ב-2012 הפיק את הסרט "לופר" סרט מדע בדיוני הכולל מוטיב של מסע בזמן, שבוים על ידי ריאן ג'ונסון בכיכובם של ברוס ויליס, ג'וזף גורדון-לוויט ואמילי בלאנט. ב-2014 ברגמן חבר שוב לריאן ג'ונסון והפיק את "הג'דיי האחרון", הסרט השני בטרילוגיית סרטי המשך של "מלחמת הכוכבים".

ב-2013 הפיק את סרטה של נטלי פורטמן "סיפור על אהבה וחושך" על פי ספרו של עמוס עוז.

בנוסף ב-2013 הפיק את סרט הדרמה הקומית "דון ג'ון", בכיכובם של ג'וסף גורדון-לויט וסקרלט ג'והנסון.

בספטמבר 2019 הקימו ברגמן וריאן ג'ונסון את חברת T-Street, חברת יזמות שתפיק תכנים מקוריים לתוכניות קולנוע וטלוויזיה. המיזם מהוון במלואו על ידי חברת המדיה העולמית Valence Media .T-Street השיקה עם עסקת מבט ראשונה עם חברת Media Rights Capital של Valence Media לפרויקטים של סרטים וטלוויזיה. Valence Media מחזיקה בנתח מניות מיעוט משמעותי בחברה. ג'ונסון וברגמן מתכוונים ליצור יצירות מקוריות משלהם דרך החברה, ולהפיק ליוצרים נוספים.

### רם ברגמן הפקות
ברגמן הוא הבעלים והמייסד של חברת הפקת הסרטים, "רם ברגמן הפקות".

## פילמוגרפיה

## קישורים חיצוניים

* 
* 

## הערות שוליים

קטגוריה:ראשון לציון: אישים
קטגוריה:מפיקי קולנוע ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1970
כריסטופר קונדנט

**כריסטופר קונדנט** (באנגלית, **Christopher Condent** ; סביבות 1710, פלימות' שבדבון, אנגליה - 1770, צרפת) היה פיראט אנגלי, שהוביל את החזרה לים המזרחי.

## קריירה
שמו האמיתי של כריסטופר קונדנט אינו ברור. הוא נודע בשמות המשפחה קונדנט, קונגדון, קודון, קונור או קונדל. נקרא גם בשמות פרטיים שונים כולל ויליאם, כריסטופר, אדמונד, אדוארד או ג'ון. לעיתים קרובות הוא מכונה כריסטופר קונדנט, אך ידוע בעיקר בכינוי "בילי עם יד אחת". 

במהלך נסיעה ברחבי האוקיינוס האטלנטי, הרג קונדנט איש צוות הודי, שאיים להצית את מחסן אבקת השריפה של הספינה. זמן קצר לאחר מכן הם השתלטו על ספינת סוחר, ״הדוכס מיורק״. לאחר ההשתלטות הצוות התפצל בין שתי הספינות, כאשר כריסטופר קונדנט נבחר לקפטן ספינת הפיראטים.

סביב שנת 1718, כאשר וודס רוג'רס הפך למושל באיי בהאמה והוטל עליו התפקיד להשתלט על שודדי הים הקאריביים, עזבו קונדנט וצוותו את ניו פרובידנס. באיי כף ורדה תפסו קונדנט ואנשיו ספינה עם יין פורטוגזי. לאחר מכן הפליג קונדנט לברזיל, שם תפס ספינות נוספות, ומדי פעם כרת את אוזניהם ואת אפם של אסירים פורטוגזים. לאחר מכן הוא חזר לאזור כף ורדה, שם כבש שיירה של עשרים אוניות קטנות וספינת מלחמה הולנדית ליד סנטיאגו. קונדנט שמר על ספינת המלחמה, וכינה אותה ה״דרקון הלוהט״.

קונדנט שם מצור על הספינה האנגלית ״רייט״, וכן על ספינה פורטוגזית וכלי שיט הולנדי עם 26 תותחים. כשהוא השאיר את ה״רייט״ מאחור, הוא הוביל צי של שלוש אוניות לחוף הזהב (גאנה) שם השתלטו על ספינות נוספות: ״המלכה ההודית״, ״התהילה״, וספינה הולנדית נוספת.

באפריל 1719 הגיע קונדנט למדגסקר והקים בסיס בסאנט-מארי. שם הוא שילב כמה מהצוות הוותיק של ג'ון הלסי לשלו. הוא ניצל את הידע שלהם על האזור לטובתו כשהוא שט לאורך החוף ההודי והים האדום בחיפוש אחרי שלל נוסף. שודדי ים אחרים, כמו אדוארד אנגלנד וג'ון טיילור, שהיו על סיפונה של ספינת ״הפנינה״, עקבו אחר קונדנט מניו פרובידנס למדגסקר.

בניסיון לא להכעיס עוד יותר את ״חברת הודו המזרחית״, אסר קונדנט על הצוות שלו, להתעלל באנשי צוות או בנוסעים שהם תפסו. באותה עת, הנוכחות הקבועה של הצי המלכותי, באוקיינוס ההודי, הגדילה את הסיכונים של שודדי הים באופן משמעותי.
ממוזער|240x240 פיקסלים|דגל הפיראטים המיוחס לקפטן קונדנט
קונדנט וצוותו חזרו לאי סיינט-מארי, וחילקו את השלל הגדול שתפסו, שכל אחד מהם קיבל בסביבות 3,000 ליש"ט כל אחד.  בשנת 1721 הפליגו קונדנט וארבעים מחברי הצוות האחרים שלו לאי בורבון ושם ניהלו משא ומתן עם מושל צרפת לקבל חנינה. עשרים או יותר מהגברים התיישבו באי. קונדנט התחתן עם גיסתו של המושל, ובשנת 1723 נסע לצרפת, שם התיישב עם אשתו בברטאן והפך לסוחר עשיר בסאן-מלו.

## דגל
דגל ג'ולי רוג'ר המשויך בדרך כלל לקונדנט - היה מעוצב משלוש עצמות גולגולות וצלבי של עצמות על רקע שחור. לא בטוח שאמנם זה היה דיגלו ותוארך ל־1704. עיצוב דומה הופיע בסרט "פריגטות בלאקוול" של באסיל לובוק בשנת 1922  וב"פיראטיות במערב הודו ודיכויה" של פ. ברדלי בשנת 1923.  צ'ארלס גריי ייחס לו את הדגל הזה ב־1933 בסרט "שודדי הים המזרחי"  נראה כי אין מקורות תקופתיים המתארים את דגלו.

## לקריאה נוספת

* Clifford, Barry (2005). Return to Treasure Island and the Search for Captain Kidd. Perennial. 
* Clifford, Brandon (2008). "The Gold of Billy One-Hand". Expedition Whydah. Archived from the original (PDF) on 2010-02-15.
* Standish, Carol (April 2005). "Return to Treasure Island and the Search for Captain Kidd (book review)". Maine Harbors.


## הערות שוליים

קטגוריה:שודדי ים
קטגוריה:שודדי הקאריביים
קטגוריה:בריטים שנפטרו ב-1770
פריז–טור

**פריז–טור** (בצרפתית: **Paris–Tours**)
הוא מרוץ אופני כביש חד-יומי שנערך בצרפת מאז 1896. הוא מוזנק מפריז ומסתיים בטור. המרוץ נחשב כאחד מהמרוצים הקלאסיים המיועדים לספרינטרים כיוון שתוואי המרוץ הוא מישורי. בחלקו, עובר המרוץ על דרכי עפר ונחשב מאתגר בשל כך. המרוץ הוא אחד ממרוצי האופניים החד-יומיים הבכירים האחרונים שמתקיימים בעונה הסדירה. המרוץ הוא בדרג 2.Pro מסבב ה-UCI ProSeries.

המרוץ מאורגן על ידי חברת ASO, שמארגנת גם מרוצים בכירים רבים כמו הטור דה פראנס, הוואלטה אספנייה, פריז–רובה, לייז'–בסטון–לייז', הטור של קליפורניה ועוד.

## היסטוריה
המרוץ נוסד בשנת 1896 עבור רוכבים חובבים ואורגן אז על ידי המגזין "פריז-ולו", אז'ן פרוו המקומי ניצח. הוא לא התקיים בשנים 1897–1900, וב-1902–1905. המנצח הראשון שהוא לא צרפתי במרוץ היה פרנסואה פאבר הלוקסמבורגי ב-1909.

המרוץ היה חלק מסבב ה-UCI Road World Cup משנת 1984 עד 2001, וחלק מסבב ה-UCI ProTour מ-2005 עד 2007. על אף הפופולריות של המרוץ והעובדה שהוא אחד מהמרוצים הוותיקים בעולם, הוא לא חלק מסבב המרוצים הבכיר ביותר (וורלד טור) ונמצא בדרג שמשני לו, HC.1.

## מנצחים בשנים האחרונות

## קישורים חיצוניים

* 

קטגוריה:צרפת: מרוצי אופניים
פול קופי

**פול דאגלס קופי** (באנגלית: **Paul Douglas Coffey**; נולד ב-1 ביוני 1961) הוא שחקן הוקי קרח קנדי לשעבר, בעמדת המגן. קופי ידוע כמי שצבר נקודות רבות בקריירה שלו בליגת ה-NHL, לעומת שחקנים אחרים בעמדת מגן. רק לזכותו של ריי בורק יותר נקודות.

קופי זכה פעמיים בגביע נוריס למגן הטוב ביותר בליגה. הוא מחזיק בשיא שערים לעונה רגילה אחת עבור מגן – 48 שערים בעונת 1985–1986, ובכך שבר שיא בן 11 שנים של בובי אור. בסך הכול, קופי מחזיק במעל 30 שיאים מוכרים בליגת ה־NHL. הוא התקבל להיכל התהילה של ההוקי קרח בשנת 2004, ודורג ב־1998 על ידי ההוקי ניוז כאחד ממאה השחקנים הטובים ביותר בהיסטוריית הליגה.

## ביוגרפיה
קופי נולד בווסון, אונטריו (כיום שכונה של טורונטו), וגדל במולטון, כיום שכונה של מיסיסוגה. הוא נבחר על ידי אדמונטון אוילרס בדראפט ה-NHL ב־1980. כבר בעונתו השנייה הוא התקבל לקבוצת הכוכבים של הליגה. הוא זכה בגביע נוריס ב־1985, ובאותה עונה נהיה המגן האחרון במאה ה־20 להבקיע ארבעה שערים במשחק אחד. האוילרס זכו בגביע סטנלי שלוש פעמים עם קופי בהגנה – 1984, 1985 ו־1987. מיד לאחר הזכייה האחרונה, עקב חילוקי דעות לגבי שכרו, הועבר קופי לפיטסבורג פינגווינס, במדיה זכה שוב בגביע סטנלי ב-1992.

## קישורים חיצוניים

* 

קטגוריה:שחקני הוקי קרח קנדים
קטגוריה:חברי היכל התהילה של ההוקי קרח
קטגוריה:קנדים שנולדו ב-1961
ג'יימס מלוי

**ג'יימס מלוי** (באנגלית: ** James J. Malloy**) הוא קצין בדימוס בדרגת תת-אדמירל בצי ארצות הברית. בתפקידו האחרון כיהן כסגן מפקד פיקוד מרכז של ארצות הברית.

## ביוגרפיה
מלוי גדל בסילבר ספרינג שבמרילנד. ב-1986 סיים לימודיו באקדמיה הימית של ארצות הברית והתגייס לצי.

שירת כקצין במשחתות. שימש בתפקידי מטה בפיקוד מרכז של ארצות הברית, במטה הצי ובאגף התכנון של המטות המשולבים. לאחר פיגועי 11 בספטמבר הקים את תא התיאום לכוחות ידידותיים בבחריין. כמו כן שימש עוזר למפקד הצי החמישי. מיוני 2004 עד אפריל 2006 פיקד על המשחתת מסדרת המשחתות ארלי ברק "USS PINCKNEY". בפברואר 2010 מונה למפקד פלגת המשחתות ה-50 ושימש בתפקיד עד אוגוסט 2011. בנוסף פיקד על כוח משימה רב לאומי במפרץ הפרסי.

כאדמירל שימש עוזר קצין אג"ם של פיקוד מרכז. בספטמבר 2016 מונה למפקד קבוצת התקיפה העשירית בראשות נושאת המטוסים דווייט אייזנהאואר (CVN-69) לתמיכה במבצע נחישות טבועה, ביולי 2017 מונה סגן ראש אגף המבצעים במטות המשולבים וב-2018 מונה לקצין אג"ם במטה הצי. הוא שירת בתפקיד תקופה קצרה בטרם נקרא לשמש מפקד הצי החמישי בדצמבר 2018 בעקבות התאבדותו של קודמו בתפקיד סקוט סטירני. בספטמבר 2020 מונה לסגן מפקד פיקוד מרכז. כיהן בתפקיד עד פרישתו ביולי 2022 ובמקומו מונה גרגורי גיאו.

ב-2023 מונה לנשיא ארגוני הצדקה הקתוליים של הארכידיוקסיה של וושינגטון.

מלוי בעל תואר שני בטכנולוגיית מערכות מבית הספר של הצי ללימודים מתקדמים, תואר שני בלימודי ביטחון ממכללת המלחמה הלאומית ותואר שני בניהול מצבי חירום ואסונות מאוניברסיטת טורו.

## קישורים חיצוניים

* ביוגרפיה באתר הצי

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי הצי החמישי של ארצות הברית
קטגוריה:אמריקאים שנולדו ב-1963
הספראורניסאים

**הספראורניסאים** (שם מדעי: ***Hesperornithes***) היא סדרה של עופות קמאים נכחדים מהקבוצה הלא-טקסונומית עופות בעלי שיניים, אשר חיו במהלך סוף הקרטיקון לפני 66–100 מיליון שנה. אחרוני עופות אלה נכחדו עם הכחדת הקרטיקון. חלק מהחוקרים רואים בקבוצה ענף ולא סדרה.

עופות אלה השתייכו לקבוצה אורניתורה, בה כלולים העופות החיים כיום ועופות ימיים דומים כמו האיכתיאורניס. הם נחשבים למתקדמים יחסית לעופות הקמאים, מאחר שהם בעלי זנב קצר מאוד, גופם עטה נוצות לכל אורכו, ואולם הם היו בעלי מקור מכוסה שיניים והם איבדו את כנפיהם כך שלא יכלו לעוף.

עופות אלה הגיעו עד לגובה 1.8 מטר, והם הותאמו לשחייה מהירה במים בדומה לפינגוויניים או צוללניים, אך היו מגושמים ביותר על הקרקע ונעו בצורה מהודסת כנראה. הם חיו לאורך החופים של אמריקה הצפונית (בים הפנימי המערבי שהוצף בקרטיקון) ובהם דגו דגים או רכיכות. הם עצמם שימשו טרף לכרישים ולזוחלים ימיים כמו מוסזאוריים.

## מיון
*סוג בפטורניס (*Baptornis*)
*סוג *Brodavis*
*סוג *Chupkaornis*
*סוג *Enaliornis*
*סוג *Judinornis*
*סוג *Pasquiaornis*
*סוג פוטמורניס (*Potamornis*)
*משפחה הספיאורניים (Hesperornithidae)
**סוג *Asiahesperornis*
**סוג קנדגה (*Canadaga*)
**סוג *Fumicollis*
**סוג הספראורניס (*Hesperornis*)
**סוג *Parahesperornis*

## קישורים חיצוניים

*
קטגוריה:בעלי חיים שתוארו ב-1888
קטגוריה:טקסונים שתוארו בידי מקס פורברינגר
טוד פיליפס

**טוד פיליפס** (באנגלית: **Tod Phillips**; שם משפחה מקורי - **Banzl**; נולד ב-20 בדצמבר 1970) הוא במאי קולנוע, מפיק ותסריטאי אמריקאי-יהודי. ידוע בעיקר בזכות הסרטים "אל תלחצי, אני בדרך", "בדרך לחתונה עוצרים בווגאס", "בוראט" וכן שני סרטי ההמשך של "עוצרים בווגאס" שהרכיבו את טרילוגיית הנגאובר.

פיליפס זכה להכרה והצלחה בינלאומית רחבה עוד יותר עם סרטו הגדול ביותר, המותחן הפסיכולוגי "ג'וקר" (2019), שיצר פיליפס עבור האחים וורנר, בכיכובו של חואקין פיניקס בתפקיד הראשי. הסרט זכה בפרס האוסקר לשחקן הראשי הטוב ביותר (פיניקס) והפסקול המקורי הטוב ביותר של הילדור גואנדוטיר מתוך 11 מועמדויות, היה מועמד לפרס האוסקר לסרט הטוב ביותר ופיליפס היה מועמד לפרס אוסקר לבמאי הטוב ביותר. הסרט אף הגיע לרף הכנסות של מעל מיליארד ו-74 מיליון דולר ברחבי העולם.

## ביוגרפיה
### שנים מוקדמות
פיליפס נולד בברוקלין, ניו יורק, למשפחה יהודית. הוריו - לורטה פיליפס (ילידת 1944) ופיטר בנזל (יליד 1943) - התגרשו כשהיה ילד, ובגיל 16 שינה את שם משפחתו מבנזל לפיליפס. אחותו היא השחקנית ג'יל גינסברג.

הוא למד בבית הספר לקולנוע באוניברסיטת ניו יורק והתמקד בהשלמת הסרט התיעודי הראשון שלו באורך מלא, *Hated: GG Allin and the Murder Junkies,* על חייו ומותו של הרוקר פאנק GG Allin. בערך בזמן זה הוא עובד ב-St. Mark's Place, חנות וידאו הפועלת 24 שעות ביממה ומתמחה בסרטים נדירים. הוא גם כיכב כאחד הנהגים בעונה הראשונה של הסדרה *Taxicab Confessions* של רשת HBO.

### קריירה
סרטו הראשון הוא *Hated: GG Allin and The Munk Junkies* על זמר הרוק פאנק GG Allin. את הסרט הזה הוא יצר בשנות לימודיו בבית הספר לקולנוע באוניברסיטת ניו יורק, שהפך לאחד מסרטי הסטודנטים הגדולים ביותר באותה תקופה, שאף הוצג בכמה בתי קולנוע. הסרט הבא היה בית האחווה, סרט תיעודי על אחווה המכללה שיצר עם אנדרו גרלנד. הסרט הוקרן בבכורה בשנת 1998 בפסטיבל הסרטים סאנדנס, שם קיבל את פרס חבר המושבעים על סרט תיעודי יוצא דופן. הסרט הופק על ידי HBO, אך מעולם לא שודר בערוץ זה מכיוון שלא הושלמו הצילומים של רבים ממשתתפי הסרט.

בשנת 2000 החל לביים סרטים קומיים וביים את רוד טריפ וסטארסקי והאץ'. אך פרסומו בא בעיקר מהפקת טרילוגיית "בדרך לחתונה..." שזכו להצלחה רבה.

בשנת 2019 יצא לאקרנים הסרט ג'וקר שזכה להצלחה קופתית וביקורתית רבה והקנה לו הוקרה רבה בעולם הקולנוע. הסרט זכה לתשבחות ביקורתיות רבות בעיקר על בימויו של פיליפס, משחקו של חואקין פיניקס ועיצוב ההפקה, הצילום והפסקול לצד ביקורות מעורבות בעקבות תוכנו האלים. פיליפס יצר את הסרט עם סקוט סילבר עבור האחים וורנר. הסרט זכה בפרס האוסקר לשחקן הראשי הטוב ביותר (פיניקס) והפסקול המקורי הטוב ביותר של הילדור גואנדוטיר מתוך 11 מועמדויות ואף היה מועמד לפרס האוסקר לסרט הטוב ביותר בעוד פיליפס לבמאי. הסרט אף הגיע לרף הכנסות של מעל מיליארד ו-74 מיליון דולר ברחבי העולם.

## פילמוגרפיה קולנועית

## קישורים חיצוניים

## הערות שוליים

קטגוריה:תסריטאים יהודים אמריקאים
קטגוריה:מפיקי קולנוע יהודים אמריקאים
קטגוריה:במאי קולנוע יהודים אמריקאים
קטגוריה:אמריקאים שנולדו ב-1970
הר פורטאוס

**הר פורטאוס** (באנגלית: **Mount Porteus**) הוא הר בסמוך ממזרח לרכס פיקוק בהרי טולה בארץ אנדרבי שבאנטארקטיקה.

## היסטוריה
### גילוי ומיפוי הרכס

הרכס מופה מתצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956.

### מקור השם

שמו של הרכס ניתן לו על ידי ועדת השמות האנטארקטית של אוסטרליה.

הרכס נקרא על שמו של ו. פ. פורטאוס (W.F. Porteus), שהיה חבר בצוות אוניית המחקר "דיסקברי" אשר שימשה את משלחת החקר הבריטית, אוסטרלית וניו זילנדית לאנטארקטיקה במחקרה בין השנים 1929–1931.

## קישורים חיצוניים
* הר פורטאוס באתר הסקר הגאולוגי של ארצות הברית
* הר פורטאוס באתר הגאזט האנטארקטי של ממשלת אוסטרליה
* הר פורטאוס באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור הר פורטאוס

## הערות שוליים

פורטאוס
נואה וונליי

**נואה וונליי** (באנגלית: **Noah Vonleh**; נולד ב-24 באוגוסט 1995) הוא כדורסלן אמריקאי, המשחק בקבוצת שאנגחאי שארקס מליגת העל הסינית, בעמדות הפאוור פורוורד והסנטר.

## קריירת תיכונים ומכללות
וונליי נולד וגדל בעיר הייבריל שבמסצ'וסטס, ובגיל 15 עבר ללמוד בניו המפטון אשר בניו המפשייר. בשנתו האחרונה בקבוצת הכדורסל של "תיכון ניו המפטון" רשם ממוצעים של כ-17 נקודות ו-12 ריבאונדים למשחק, ובסיום העונה נבחר להשתתף במשחק מקדונלד'ס אול-אמריקן ובנייקי הופ סאמיט.

בשנת 2013 החל ללמוד באוניברסיטת אינדיאנה ולשחק בקבוצת הכדורסל שלה. בעונתו היחידה באינדיאנה הוביל את כל מחוז ה-Big Ten בריבאונדים למשחק – עם ממוצע של 9.0 – אליהם הוסיף ממוצעים של 11.3 נקודות ו-1.4 חסימות למשחק. בסיום העונה זכה בתואר הרוקי המצטיין של המחוז, וכן נבחר לחמישייה השלישית של העונה במחוז. במרץ 2014 הודיע כי החליט לעזוב את האוניברסיטה כבר לאחר עונה אחת, במטרה להעמיד את עצמו לבחירה בדראפט ה-NBA.

## קריירה מקצועית
בדראפט ה-NBA 2014 נלקח וונליי בבחירה התשיעית, על ידי שארלוט הורנטס. בעונתו היחידה בשארלוט שותף ב-25 משחקים בלבד, וקלע 3.3 נקודות בממוצע למשחק.

לקראת עונת  נשלח יחד עם ג'רלד הנדרסון בטרייד לפורטלנד טרייל בלייזרס, בתמורה לניקולא באטום.

בפברואר 2018, לאחר כשנתיים וחצי בפורטלנד, הועבר וונליי בטרייד לשיקגו בולס.

ביולי 2018 חתם על חוזה לעונה אחת בניו יורק ניקס. לאורך עונתו היחידה עם הניקס פתח ב-57 משחקים, ורשם שיאי קריירה בממוצעי נקודות (8.4), ריבאונדים (7.8) ואסיסטים (1.9) למשחק. ב-25 בינואר 2019 קלע שיא קריירה של 22 נקודות במשחק מול ברוקלין נטס.

לקראת עונת  חתם על חוזה לעונה אחת במינסוטה טימברוולבס.

בפברואר 2020 הועבר לדנוור נאגטס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס.

לקראת עונת  חתם על חוזה בשיקגו בולס, בה שיחק לתקופה קצרה בשנת 2018. בדצמבר 2020 חלה בנגיף הקורונה ושוחרר מהקבוצה, בטרם שיחק במדיה.

בפברואר 2021 חתם על חוזה בברוקלין נטס, אולם כעבור ארבעה משחקים שוחרר מהקבוצה.

בספטמבר 2021 עבר לשחק בקבוצת שאנגחאי שארקס מליגת העל הסינית.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מסצ'וסטס: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני פורט ויין מאד אנטס
קטגוריה:כדורסלני פורטלנד טרייל בלייזרס
קטגוריה:כדורסלני שיקגו בולס
קטגוריה:כדורסלני ניו יורק ניקס
קטגוריה:כדורסלני מינסוטה טימברוולבס
קטגוריה:כדורסלני דנוור נאגטס
קטגוריה:כדורסלני ברוקלין נטס
קטגוריה:כדורסלני שאנגחאי שארקס
קטגוריה:כדורסלני בוסטון סלטיקס
קטגוריה:אמריקאים שנולדו ב-1995
Rain and Tears

"**Rain and Tears**" (בעברית: "**גשם ודמעות**") הוא שיר של הלהקה היוונית בנה של אפרודיטה. ב-1968 יצא השיר כסינגל בחברת התקליטים מרקורי.

השיר נכלל באלבום הבכורה של הלהקה משנת 1968 בשם "End of the World".

את השיר כתבו ואנגליס ובוריס ברגמן. הוא מתבסס על מוטיבים מתוך הקאנון של פכלבל.

את ההקלטה של השיר הפיק פייר סברו.

השיר הגיע למקום השני במצעדים בהולנד, שווייץ ונורווגיה. בבלגיה הגיע השיר לראש המצעד בוולוניה, ולמקום השביעי בפלנדריה.

## רשימת רצועות
* **7" סינגל Mercury 132 501 MFC** (ב-1968, גרמניה, הולנד, בלגיה, צרפת, ספרד, דנמרק, שוודיה, נורווגיה)
* **7" סינגל Mercury MF 1039** (ב-1968, הממלכה המאוחדת)
* **7" סינגל Mercury RF-1** (ב-1968, אוסטרליה)
* **7" סינגל Philips SFL-1178** (ב-1968, יפן)
* **7" סינגל Mercury 45-4124** (ב-1968, יוון)

: A. "Rain and Tears" (3:08)
: B. "Don't Try to Catch a River" (3:11)
* **7" סינגל Mercury 6033 014** (איטליה, 1976)
* **7" סינגל Mercury 6173 691** (ב-1979, צרפת)

: A. "Rain and Tears" (3:10)
: B. "I Want To Live" (3:30)
***7" סינגל Philips 6060 321** (ב-1982, בלגיה)

: A. "Rain And Tears" (3:13)
: B. "Spring, Summer, Winter & Fall" (4:56)

## מיקומי שיא

## הגרסה של Hi-Revving Tongues

Hi-Revving Tongues הוציאו גרסת כיסוי לשיר ב-1969. ב-1969, גרסת הכיסוי זכתה בפרס תקליט הזהב לסינגל הטוב ביותר של השנה של דיסק הזהב לוקסיין . כמו כן, הגיע למקום הראשון בניו זילנד.

### מיקומי שיא

## הגרסה של דמיס רוסוס (1987)

דמיס רוסוס, סולן להקת בנה של אפרודיטה, כלל באלבומו "The Story of Demis Roussos" משנת 1987 גרסה של השיר מהופעה חיה. השיר הוקלט ב-10 באפריל 1987 ברוסמלן במופע "Goud van Oud Live".

השיר יצא גם כסינגל מתוך האלבום בחברת התקליטים BR Music.

## הגרסה של דלידה
הזמרת הצרפתייה-איטלקייה דלידה הקליטה שלוש גרסאות שונות של השיר. האחת עם מילים בצרפתית בשם "Quelques larmes de pluie" עבור אלבומה "Le Temps des Fleurs" משנת 1968. ההקלטה השנייה הייתה עם מילים בגרמנית בשם "Regenzeit – Tränenleid" עבור האלבום בשפה הגרמנית "Dalida in Deutsch" משנת 1969. הגרסה השלישית הייתה באיטלקית בשם "Lacrime e Pioggia" עבור האלבום "Dalida canta in Italiano" (דלידה שרה באיטלקית) מ-1969.

## קישורים חיצוניים

## הערות שוליים

קטגוריה:שירי 1968
קטגוריה:סינגלים מ-1968
קטגוריה:סינגלים מ-1987
קטגוריה:שירים באנגלית
קטגוריה:שירים על בכי
קטגוריה:שירים על גשם
קטגוריה:שירי בארוק פופ
קטגוריה:סינגלים בהוצאת מרקורי רקורדס
קטגוריה:שירי דלידה
Party Queen

**Party Queen** הוא אלבום האולפן השלושה-עשר באורך המלא של הזמרת היפנית איומי האמאסאקי. האלבום יצא דיגיטלית ב־14 במרץ 2012 ובאופן פיזי ב־21 במרץ 2012 דרך Avex Trax. האלבום הוא אלבום פופ המורכב בעיקר משירי דאנס ובלדות. כמו בכל אלבומיה של האמאסאקי, היא כתבה את כל המילים. הקומפוזיציה טופלה על ידי צוות מלחינים, כמו רבים מאלבומיה.זהו האלבום השני שלה שמציג קטעי וידאו ושירים שהוקלטו בלונדון .

האלבום הפך לראשון של האמאסאקי שלא העלה סינגלים פיזיים; עם זאת, אחד משיריה באלבום זה יצא דיגיטלית כסינגל הראשי של האלבום. מכיוון שהיה חסר שחרור פיזי, הסינגל לא היה רשאי להשתתף במצעד הסינגלים של אוריקון, אך הוא הגיע למספר חמישים ושתיים במצעד 100 Hot Japan של בילבורד, ומספר שלוש בתרשים המסלול הדיגיטלי של RIAJ. השיר זכה בתקליט זהב על ידי התאחדות ענף הקלטות של יפן עבור מכירות דיגיטליות העולות על 100,000.

האלבום קיבל ביקורות מעורבות של מבקרי מוזיקה. מבחינה מסחרית, האלבום היה השני בו החמיץ את המיקום הבכיר של אוריקון, כשהוא הופך לראשונה במקום השני ביפן עם מכירות בשבוע הראשון של 97,691 עותקים, הנמוך ביותר בקריירה שלה באותה תקופה. היא מכרה כ-150,000 עותקים ביפן בסוף ריצת התרשים שלה וקיבלה תקליט זהב. מלכת המסיבות הפכה לאחד מאלבומי האולפן האחרונים של האמאסאקי שקיבל תקליט זהב.

## הפצה
Party Queen הופץ ב-5 פורמטים שונים: גרסת CD בלבד; גרסת CD + DVD; גרסת CD + 2DVD כאשר ה-DVD השני הוא הספירה לאחור של Ayumi Hamasaki Live 2011-2012: שירי אהבה למלון; סט קופסאות מוגבל מיוחד המכיל CD + 4DVD עם הספירה לאחור של Ayumi Hamasaki Live 2011-2012: Song Love Songs, Ayumi Hamasaki Power of Music 2011 A: מהדורה מוגבלת, 2 כוסות חצי ליטר ו-2 תחתיות פקק; סט קופסאות מיוחד נוסף דומה המכיל CD + 2DVD + Blu-ray, כאשר Blu-ray הוא Ayumi Hamasaki Power of Music 2011 A: מהדורה מוגבלת.

רק לשני שירים היו אישורים מסחריים לפני יציאת האלבום: "Party queen" שימש כשיר מסחרי עבור אפרסק ג'ון ו"are you beautiful" היה שיר הנושא לתוכנית הדרמה "סייגוקארה ניבנמה לא קוי ". ובסרטון המוזיקה לקידום מכירות הופעה של השחקן הפורנוגרפי הגאה קו מסאקי וחברתו.

כדי לקדם את Party Queen לאחר שחרורו הזמינה האמאסאקי כ-3,000 מעריצים לקראת אירוע ההקלטה הציבורי שלה בפסטיבל אוסקה, שהתקיים בקניון פארק Abeno Market Ceus ב-27 במרץ. לאחר מכן, האמאסאקי קיימה את שיחת הלייב של יאהו גיאו עם ג'ושינבי.

## קישורים חיצוניים

קטגוריה:אלבומי איומי האמאסאקי
קטגוריה:אלבומים ביפנית
שדרת האקליפטוסים בבוסתן הגליל

**שדרת האקליפטוסים בבוסתן הגליל** היא שדרת אקליפטוסים משני צידי דרך הכניסה ליישוב בוסתן הגליל שבצפון ישראל, הכלולה ברשימת אתרי המורשת של המועצה לשימור אתרים. השדרה נמצאת תחת אחריותה של הקרן הקיימת לישראל.
## היסטוריה
שדרת האקליפטוסים הובילה בימי המנדט הבריטי למחנה בריטי שנקרא מחנה "סידני סמית" (Sidney Smith Barracks), על שמו של האדמירל ויליאם סידני סמית. ב-14 ביולי 1941, נחתם במחנה הסכם כניעת כוחות וישי הצרפתיים שישבו בסוריה ובלבנון לכוחות הבריטים ובעלי בריתם, הסכם הידוע בשם "הסכם שביתת הנשק של סאנט-ג'יין (עכו)" (Armistice of Saint Jean d`Acre).

לאחר בנייתו של היישוב בוסתן הגליל על שטח המחנה, היו מאמצים לשמר את השדרה ויעידו על כך המאמצים הציבוריים.

## המאמצים לשימור שדרת האקליפטוסים

תוואי כביש 8510 יועד להסב את תנועת הרכבים בציר חיפה-נהריה, שעברו בכביש 4 הישן דרך העיר עכו, אל מחוצה לה ולכן נקרא גם כביש עוקף עכו. החלק הראשון של הכביש נפתח לתנועה כבר בנובמבר 1950 והתמזג עם כביש 4 הישן.

באוקטובר 2012 נכרתו 14 עצים בשדרה, לצורך בניית קו רכבת באזור. רכבת ישראל קיבלה היתר מקק"ל לכרות 14 עצים כחלק מתוכנית הרכבת. על פי התכנון המקורי, היתה כוונה לכרות 25 עצים. בעקבות שימוע שנערך לנציגי הרכבת, הוועד וקק"ל, והוחלט שהעצים שנכרתו הם לא בעלי ערך היסטורי.

בשנת 2022 החל להיבנות על תוואי כביש 8510 , מסלול של המטרונית שיחבר בין צומת שומרת בצפון ועד לשכונת הדר בחיפה, דרך נקודות מרכזיות בעכו ולכן נקרא מטרונית עכו. בנוסף לתשתית זו תוכנן לאורך התוואי גם שביל אופניים. בחלקו הצפוני של הכביש נטועים מאות עצים ותיקים משני צדיו ובהם גם כשמונים עצי אקליפטוס בני כ-100 שנים. כתוצאה מפרויקט המטרונית היתה כוונה לכרות רבים מהעצים ובעקבות כך התעורר מאבק ציבורי של התושבים יחד עם המועצה אזורית מטה אשר, למנוע את עקירת עצים מהשדרה לצורך בניית מסלול למטרונית. חברת נתיבי ישראל טענה מנגד, שהמטרונית אמורה לחלץ את תושבי האזור מהפקקים, ולחבר את נהריה ועכו למטרופולין חיפה. הם הבטיחו שמתכנני החברה השתדלו לצמצם ככל הניתן את מספר העצים שנידונו לכריתה. 

מאבקם של התושבים יחד עם ראש המועצה ושותפותיהם בקק"ל, ברשות הטבע והגנים, בחברה להגנת הטבע ובמועצה לשימור עתיקות, כלל גם פגישות עבודה עם צוותי התכנון מחברת נתיבי ישראל ונציגי מושב בוסתן הגליל, שכירת יועץ תחבורה פרטי לשם הצעת חלופות, שליחת מכתבים לשר החקלאות, מנכ"ל משרדו ומנכ"ל נתיבי ישראל והחתמת עצומה, לא צלח. פקיד היערות אישר את כריתת העצים, כדי לקדם את ביצוע עבודות תוואי המטרונית, במסגרתו יכרתו מעל ל-50 עצי אקליפטוס ותיקים, וכך יביא למחיקת כמעט כל שדרת האקליפטוסים המפוארת והייחודית בנופי הארץ. עצים שנשתלו לפני יותר מ-100 שנים בתקופת המנדט הבריטי. יועץ התחבורה המנוסה שבחן את התוכניות כתב 2 המלצות לתוואי חליפי ששיגרום לצמצום משמעותי של הפגיעה. אך בגלל עלויות גבוהות, וצורך בשינוי סטטורי בקרקע והעיכוב המשמעותי בביצוע, מתנגדת חברת נתיבי ישראל לתוכנית החלופית שקידמה המועצה. לאחר לחצים ולבטים פקיד היערות הכריע בעד שימור שדרת האקליפטוסים ועל ביטול כריתתם של העצים.

יחד עם זאת, הנושא טרם ירד מתוכניות הפעולה התשתיתיות של התוואי התחבורתי, כריתת חלק מהעצים עדיין עשויה להתבצע ותעיד על כך העובדה שתב"ע בוסתן הגליל הופקדה ללא סקר עצים.

## ראו גם

## קישורים חיצוניים
* שלט הסבר על שדרת האקליפטוסים של המועצה לשימור אתרי מורשת בישראל
* צילום אוויר של השדרה והסבר עליה

## הערות שוליים

קטגוריה:רחובות ושדרות בישראל
קטגוריה:בוסתן הגליל
קטגוריה:מועצה אזורית מטה אשר
קטגוריה:ישראל: אתרי מורשת
קטגוריה:ישראל: אתרי טבע עירוני
Rock 'n' Roll Circus

**Rock 'n' Roll Circus** הוא אלבום האולפן האחד-עשר של הזמרת היפנית איומי האמאסאקי. האלבום יצא לאור ב־14 באפריל 2010, על ידי חברת התקליטים Avex Trax. הוא גם יצא קצת יותר משנה לאחר אלבומה מ-2009, Next Level. Rock 'n' Roll Circus מציין את האלבום האחד-עשר ברציפות של האמאסאקי, שהופק במלואו על ידי המפיק והמנהל היפני מקס מאטסורה, בעוד שהיא תורמת לאלבום כסולנית הראשית, זמרת רקע וכותבת המילים לכל השירים. האלבום מוקלט ביפנית עם ביטויים קלים באנגלית, Rock 'n' Roll Circus הוא אלבום רוק עם אלמנטים מוזיקליים רבים כמו אלקטרופופ, ג'י-פופ, רוק, בלדת פופ ומוזיקת דאנס.

האלבום הוקלט ביפן ובבריטניה, מה שהפך אותו לאלבום הראשון של האמאסאקי שהוקלט מחוץ לארץ מולדתה. ייצור נוסף טופל בארצות הברית ובשתי המדינות הקודמות. חמישה פורמטים שונים יצאו לאור כדי לקדם את האלבום: CD עצמאי, צרור CD ו-DVD, ערכת קופסאות במהדורה מוגבלת, פלייבוט במהדורה מוגבלת, והפצה דיגיטלית ברחבי העולם. שתי יצירות אמנות שונות הוצאו לשרוול הכריכה של האלבום; לאחד יש את האמאסאקי בתוך תיבת טלפון, בעוד שבשרוול השני יש מקרוב את פניה של האמאסאקי.

עם יציאת האלבום הוא נפגש עם ביקורות מעורבות לטובה מצד מבקרי המוזיקה. המבקרים שיבחו את גישת האלבום למוזיקת רוק, לצד הערעור המסחרי שלו ועקביות המוזיקה. עם זאת, חלקם ציינו את היעדר המסירה הרגשית במילותיה של האמאסאקי, תוך ביקורת על הבלדות וההפקה של האלבום. האלבום נרשם על ידי כמה מבקרים כאחד האלבומים הטובים ביותר לשנת 2010. באופן מסחרי, האלבום היה להצלחה. זה הפך לאלבום העשירי של האמאסאקי והגיע למקום הראשון במדרג האלבומים היפניים של אוריקון, וזכה בתקליט פלטינה על ידי התאחדות ענף ההקלטות ביפן (RIAJ) למכירות של 250,000 יחידות. האלבום הגיע לדירוג האלבומים של דרום קוריאה והופיע במפת אלבומי ה-G-Music של טייוואן.

שני סינגלים יצאו לאור מהאלבום, כולל פרסומי מכירות אחד. הסינגל המוביל שלה בצד "זריחה / שקיעה (Love Is All)" זכה להצלחה מסחרית, והגיע למקום הראשון בתרשים הסינגלים של אוריקון היפני והשני במצעד 100 Hot Japan. הסינגל שני והסופי מצד השני, "הייתם ... / בלדה", זכו להצלחה מסחרית; הם הגיעו למקום הראשון בתרשים הסינגלים של אוריקון היפני ו-14 במצעד 100 Hot Japan. סינגל הפרסום היחיד של האלבום, "מיקרופון", הגיע למקום 33 בתרשים המסלול הדיגיטלי של RIAJ. כמה רצועות אלבום נוספות, המוצגות במצעדים המוסמכים ביפן. האמאסאקי קידמה את האלבום בסיבוב ההופעות שלה בסרט רוקנרול בקרקס לשנת 2010.

## קישורים חיצוניים

## הערות שוליים

קטגוריה:אלבומי איומי האמאסאקי
קטגוריה:אלבומים ביפנית
בתי מילנר

ממוזער|400px|בתי מילנר. פרט מתוך גלויה המציגה שכונות חדשות בירושלים. סביבות 1900
**בתי מילנר** (בשמם המלא: **בתי שלמה מילנר**; לעיתים **בתי שלמה**. שמה הרשמי: **אגודת שלמה**) היא שכונה ירושלמית ותיקה, שכונת חצר ליד בתי אונגרין. נבנתה על ידי שלמה מילנר, חלוץ תעשיית הטחינה בישראל, ונושאת את שמו.

## היסטוריה
בשנת ה'תרנ"ב, 1892, הונח היסוד לשכונה עם יסוד "אגודת שלמה", בידי שלמה מילנר, סוחר ותעשיין ביישוב, יליד מרמורש שברומניה. האגודה רכשה מגרש שעליו התקיים בעבר בית חרושת לייצור מרצפות ממלט, של יעקב מן, סמוך לבתי אונגרין ועליו הונחה אבן הפינה לשכונה החדשה. נבנו בשכונה שלושים וחמש דירות, שנמכרו לעניים במחירים נמוכים, במסגרת כולל מרמורש. מלבד בית הכנסת שנוסד בשכונה, הוקדשה בידי האגודה דירה אחת להכנסת אורחים ולמגורי מעוטי יכולת.

השכונה נחנכה ב-1898.

ביוני 1928 נשרפו ארבעה בתים בחצר בתי מילנר בשל שרפה שפרצה בליל שבת.

בשכונה שכנו בית הכנסת "ישועת ישראל" של חסידי ויז'ניץ ובו כולל מרמורוש-ויז'ניץ, ישיבת תפארת צבי וישיבת מיר באחד מגלגוליה הראשונים בירושלים. בין תושביה: האדמו"ר רבי גדליה משה גולדמן מחסידות זוויהל בשנותיו הראשונות בארץ ישראל.

השכונה נחשבת לצפופה במיוחד ונכללה באזורי ההריסה המנדטוריים משנת 1944, אזורים שבשל הצפיפות בהם (בדרך כלל בנייה על יותר מ-90% משטח המגרש) נאסר באופן גורף לבצע בהם כל שינוי או תוספת בנייה, למעט שיפורים סניטריים. הוראה שנאכפה בידי הוועדה המקומית לבנין ערים גם לאחר קום המדינה.

במלחמת העצמאות עמדה השכונה בקו החזית, מול מעבר מנדלבאום, אולם לא ננטשה בידי תושביה למרות ירי הצלפים הבלתי פוסק אל השכונה.

השכונה נחשבת חלק משכונת מאה שערים רבתי, ומבחינה מנהלית היא חלק מתת-רובע 082 (גאולה ומאה שערים).

## לקריאה נוספת
* שבתי זכריה, ירושלים של מטה, ירושלים תשס"ג, פרק כד: שכונת בתי מילנר, עמ' 139–142.
* בנימין קלוגר, ירושלים שכונות סביב לה : השכונות מחוץ לחומה [...] יסודן ומפעלן [...] בצירוף פנקסי התקנות, ירושלים תשל"ט. אגודת שלמה תרנ"ב: בתי מילנר, עמ' 97.
* אלונה ורדי (עורכת), מדריך ישראל החדש, כרך 12: ירושלים, עמ' 98.

## קישורים חיצוניים
* , עמ' 264–265.

## הערות שוליים

קטגוריה:שכונות חצר בירושלים
אם הייתי שר לך – שרים יגאל בשן

"**אם הייתי שר לך**" הוא אלבום מחווה של תחנת הרדיו הישראלית כאן גימל בשיתוף חברת התקליטים "ארומה מיוזיק" לזמר יגאל בשן, לציון שנה לפטירתו.

האלבום כולל גרסאות כיסוי לשיריו של בשן המבוצעות על ידי אמנים שונים, שעם חלקם אף שיתף בשן פעולה. כל השירים באלבום עובדו והופקו על ידי גיא ויהל.

## סינגלים
* איתך - יצא לאור ב-18 באוגוסט 2019, כסינגל הראשון מהאלבום, השיר מבוצע על ידי שלומי שבת, נכתב במקור על ידי יגאל בשן והולחן על ידי יורם צדוק.
* ודוד יפה עיניים - יצא לאור ב-11 בנובמבר 2019, כסינגל השני מהאלבום, השיר מבוצע על ידי A-WA, נכתב במקור על ידי דורי בן זאב והולחן על ידי מתתיהו שלם.
*סיוון - יצא לאור ב-9 בדצמבר 2019, ביחד עם כל האלבום ביום השנה למותו של בשן, כסינגל השלישי מהאלבום. השיר מבוצע על ידי עידן עמדי, נכתב במקור על ידי שמוליק צ'יזיק והולחן על ידי יגאל בשן.
* יש לי ציפור קטנה בלב - יצא לאור ב-22 בדצמבר 2019, כסינגל הרביעי מתוך האלבום, השיר מבוצע על ידי נועה קירל, נכתב במקור על ידי יגאל בשן ויוסי בנאי והולחן על ידי יגאל בשן.
*קפה אצל ברטה - יצא לאור ב-3 בפברואר 2020, כסינגל החמישי מתוך האלבום, השיר מבוצע על ידי איתי לוי, נכתב במקור על ידי אהוד מנור והולחן על ידי נתן כהן.

## רשימת רצועות

## קישורים חיצוניים
* 20px "אם הייתי שר לך - שרים יגאל בשן", באתר המוזיקה Spotify
* 44px "אם הייתי שר לך - שרים יגאל בשן", באתר המוזיקה אפל מיוזיק
* 

## הערות שוליים

קטגוריה:אלבומי גרסאות כיסוי
קטגוריה:אלבומים לזכר אישים שנפטרו
קטגוריה:אלבומים בעברית
קטגוריה:אלבומי חברת ארומה מיוזיק
הכנסייה באלוני אבא

**הכנסייה באלוני אבא** היא כנסייה אוונגלית השוכנת במרכז המושב אלוני אבא.

## היסטוריה
הכנסייה הוקמה בשנת 1916, בידי תושבי המושבה הטמפלרית ולדהיים, לאחר שחלק מהטמפלרים שבו אל חיק הכנסייה הלותרנית. במהלך מלחמת העולם השנייה הביעו הטמפלרים את תמיכם בשלטונו של היטלר ובגרמניה הנאצית. הבריטים חששו שיפעלו נגדם צבאית מתוך תמיכה זו, וגירשו את הטמפלרים מהארץ. רוב הטמפלרים גורשו לאוסטרליה והשאר לאירופה ולאסיה. המקום שימש ככנסייה עד סוף שנות החמישים, עם גירוש אחרוני הטמפלרים.

באפריל 1948 נכבשה המושבה בידי מתיישבים יהודים. לאחר הקמת המושב אלוני אבא בשנת 1955 שופצה הכנסייה. המבנה שימש כבית תרבות מאותה שנה ועד לשנת 1971 ולאחר מכן נזנח והפך למרכז בילוי בעבור בני נוער.

## עיצוב
הכנסייה עוצבה בסגנון נאו-גותי, והאבנים להקמתה נחצבו בנחל ציפורי.

## קישורים חיצוניים

* שימור הכנסייה באלוני אבא, Facebook
* קובי פליישמן, אלוני אבא ובית לחם הגלילית, למטייל

## הערות שוליים

קטגוריה:אלוני אבא
אלוני אבא
קטגוריה:אוונגליזם בישראל
קטגוריה:עמק יזרעאל
וינסנט בואנו

**וינסנט בואנו** (נולד ב-10 בדצמבר 1985), הוא זמר פיליפיני יליד אוסטריה, שבסיסו באוסטריה ובפיליפינים.

בואנו היה אמור לייצג את אוסטריה בתחרות האירוויזיון 2020 ברוטרדם שבהולנד עם השיר "Alive", אך ב-18 במרץ 2020 הוחלט לבטל את האירוויזיון. במקום זאת, הוא ייצג את המדינה באירוויזיון 2021, עם השיר "Amen". ב-20 במאי 2021, בואנו ביצע את השיר בחצי הגמר השני של התחרות וכשל בניסיונו להעפיל לגמר, לאחר שזכה במקום ה-12 עם 66 נקודות.

## קישורים חיצוניים

* 

## הערות שוליים

קטגוריה:נציגי אוסטריה באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:זמרים אוסטרים
קטגוריה:אוסטרים שנולדו ב-1985